सुमन जी कई मायनों में ऊपर लिखित बातों से परे भी थे, और उसका हिस्सा भी थे। पांच अगस्त 1915 को जन्मे 'सुमनÓ यदि आज होते तो सौ वर्ष के होते। हर कोई चाहता है कि उसका अपना प्रिय शतायु हो या शास्त्रों के अनुसार पूरे सवा सौ बरस जिये। डॉ. सुमन के जो भी संपर्क में आया उसने उनके साथ दीर्घ जीवन यात्रा की कामना की है। उनका व्यक्तित्व, उनकी वाणी, ज्ञान, जानकारियां जहां अद्भुत थी, वहीं गहरी विनम्रता का विशाल 'वटवृक्षÓ भी था। कहते हैं विशाल वृक्ष की छाया में अन्य पौधे पनप नहीं पाते। इस कहावत को 'सुमनÓ जैसे विशाल व्यक्तित्व के संदर्भ में 'झूठÓ सिद्ध होना पड़ा है। आज के दौर में जब रिश्ते-नाते सूली पर चढ़े हैं। संबंधों को घोर आत्मकेन्द्रित व्यवस्था लील रही है। प्रतियोगिता, प्रतिद्वंद्विताओं में बदल गई है। एक ऐसा निजाम गढ़ा जा रहा है जहां इंसान तमाम रिश्तों से खारिज होकर सिर्फ 'नर और मादाÓ रह जाए। इस निजाम का बवंडर तमाम चकाचौंध के साथ, हमें स्वीकृति में हाथ बंधे स्वागत की मुद्रा में ले आया है।